Aanpassing van skape op oesreste | Landbou
Aanpassing van skape op weimielies/oesreste: Lacticon™ S maak die aanpassing van skape makliker, veiliger en meer winsgewend.
Mielie- oesreste/ weimielies is 'n belangrike voedingsbron en 'n integrale deel van die voervloeiprogram vir skape in die saaigebiede. Mielie-oesreste/ weimielies kan as 'n relatief goedkoop weidingsbron gebruik word mits dit so doeltreffend as moontlik deur skape benut kan word en verliese a.g.v. suurpens so goed moontlik beperk word. Die risiko van suurpens is veral groot op weimielies en vars gestroopte lande waar groot hoeveelhede graan op die lande beskikbaar is, en groot verliese a.g.v. vrektes en swak prestasie kan voorkom. Wanneer skape vanaf veld/ weiding op mielie- oesreste/ weimielies kom, is die rumen (grootpens) nog aangepas om ruvoer te verteer en glad nie aangepas vir die hoë hoeveelheid stysel wat ingeneem word d.m.v. graanpitte op die lande nie.